Megindulhat a lakásárak csökkenése?
Ahogy az Origo arról beszámolt, a kedvezményes lakásáfát érintõ módosítást tervez a kormány: a Pénzügyminisztérium az idén novemberben már engedéllyel rendelkezõ lakásoknál 2023 végéig kitolná az 5 százalékos áfa határidejét. Az erre vonatkozó javaslatot még a héten benyújtják az Országgyûlésnek. Az ingatlan.com portál elemzése szerint, ha életbe lép a szabály, akkor több ezer, akár több tízezer lakás építtetõjének helyzete válik könnyebbé: nem kell kapkodniuk a kivitelezéssel, és a lakásdrágulás üteme is csökkenhet.
Levegõhöz jut az eddig megfeszített tempóban mûködõ a lakásépítési piac, ezáltal az új lakások iránti kereslet kiegyensúlyozottabb lehet egy most bejelentett kormányzati lépés eredményeként. A kedvezményes áfa meghosszabbítása pedig hozzájárulhat ahhoz, hogy az építõiparban foglalkoztatott több mint 300 ezer embernek munkája több évre biztosítva legyen.

Több évvel meghosszabbodna a kedvezményes idõszak

A Pénzügyminisztérium jogszabály-módosítást kezdeményez, amelynek értelmében,

a 2018. november 1-jén építési engedéllyel rendelkezõ lakóingatlanok eladására 2023 végéig vonatkozna a kedvezményes, 5 százalékos áfakulcs.

Szintén 2023 végéig meghosszabbítaná a javaslat az kedvezményes áfaidõszakot azoknál a 300 négyzetméternél kisebb családi házaknál, amelyek építését 2018. november 1-ig bejelentették.

Balogh László, az ingatlan.com vezetõ gazdasági szakértõje azt mondta, hogy az építõipari szakmai szervezetek javaslatain alapuló szabályváltoztatásról még nem jelent meg a törvényjavaslat, és azt még nem fogadták el, de ha életbe lép, akkor tervezhetõbbé válnak a fejlesztések. A változtatás nyomán a már engedéllyel rendelkezõ beruházásoknál a fejlesztõknek nem kell kapkodniuk a kivitelezéssel, lesz elég idejük az építkezésre. Emellett a vevõknek sem kell tartaniuk attól, hogy a kivitelezésben tapasztalható csúszások miatt 2020-tõl egyik napról a másikra akár 20 százalékkal megemelkedik a korábban kialkudott vételár a magasabb áfakulcs miatt” – fogalmazott a szakértõ.

Hozzátette: azoknak is kedvezõ, akik már minden papírt beszereztek, sõt, akár le is szerzõdtek az építkezésre, de az építõipari kapacitáshiány miatt még nem tudtak a kivitelezésbe belevágni.

A szabálymódosításnak köszönhetõen akár tízezres nagyságrendû építkezés menekült meg az esetleges áfaemelkedéssel járó kockázattól.  

A változtatás másik lényeges piaci hatása a szakember szerint, hogy

lassulhat az új lakások drágulási üteme.

A beruházók az elmúlt idõszakban folyamatosan beárazták a 2020-ban életbe lépõ áfaemelést. A kommentár szerint, a projektek újraütemezésével bizonyos – még csak tervezõasztalon létezõ – új lakások ára akár még csökkenhet is a korábban tervezett és kommunikált árszinthez képest.

Több százezer dolgozót érint

A módosítással az építõiparban kialakult munkaerõhiányból, például a projektek átadásának csúszásából adódó problémákat szeretnék orvosolni. Balogh László azt is elmondta, hogy a kedvezményes áfa meghosszabbítása makrogazdasági, munkaerõpiaci szempontból is fontos: az építõiparban foglalkoztatottaknak lesz munkájuk az építkezések vagy éppen utólagos munkák vagy lakásfelújítások miatt.

Az ágazat ebbõl a szempontból évtizedes csúcson van: részben a lakásépítések felfutásának köszönhetõen az idén már közel 340 ezren dolgoztak az építõiparban, nagyságrendileg annyian, mint 2007-ben, 2008-ban, amikor évente több mint 36 ezer új lakás épült évente.

Összességében az a lépés hozzájárulhat ahhoz, hogy a mostani lakásépítési kedv és ingatlanpiaci élénkülés kitarthat 2020 után is.
lakásárak áfa gazdaság ingatlan